Document ID: /fineweb-2-swissfilter-quality_10-filterrobots/filtered/05603.jsonl.gz/61

Prilagodite ishranu vašoj štitnoj žljezdi
Uzroci nastanka bolesti štitne žljezde jos uvek nisu kristalno jasni, ali značajnu ulogu svavkako nosi genetski faktor u kombinacijama sa vanjskim faktorima.
Pored toga je važno znati da nepravilna ishrana i stres mogu biti jedni od osnovnih faktora rizika.
Osobe oboljele od hipertireoze (povećan nivo hormona štitne žljezde) imaju ubrzan metabolizam i zbog toga može doći do promjena na mišićnoj i koštanoj masi. Preporučuje se povećan unos aminokiselina, kalcijuma i proteina kao i povećan unos vitamina C kao i omega-3-masnih kiselina. Unos vitamina B je veoma važan jer bez njega žljezda kao i mozak ne može da funkcioniše na pravi način.
Kod hipotireoze (smanjen nivo hormona štitne žljezde) često posežemo za hranom koja je bogata ugljenohidratima, koja je brzi i visokokalorični izvor energije, pa nakon takvog obroka brzo dolazi i do pada energije i umora. Zato je važno prilagoditi ishranu.
Preporučuju se namirnice s niskim do srednjim glikemijskim indeksom. Treba krenuti sa smanjivanjem ugljenohidrata koji dolaze iz hljeba, tjestenine, riže, keksa i zaslađenih sokova jer preveliki unos ugljenohidrata znatno opterećuje insulinsku aktivnost koja je u hipotireozi smanjena, savjetuju nutricionisti.
Smijemo da jedemo ugljenohidrate iz neškrobastog povrća, voća, mahunarki i žitarica kao što su zob, heljda, kvinoja, a eventualno ječam i raž.
Oslobođenje,
13.09.2016
Važna urednička napomena: Postavljene informacije, subjektivne napomene i stavovi izraženi u ovom članku su isključivo autorovi, tj. izvora i nužno ne predstavljaju uredničku politiku ili stav nezavisnog portala www.camo.ch.